નવીદિલ્હી, તા.22: આગામી લોકસભા ચૂંટણી આડે હવે છ માસ જેટલો સમય બચ્યો છે ત્યારે પણ કોંગ્રેસ માટે એક સવાલ વણઉકેલ કોયડા સમાન જ રહ્યો છે. આ પ્રશ્ન છે વડાપ્રધાન પદની ઉમેદવારીનો. આ મુદ્દે અવારનવાર કોંગ્રેસ અસમંજસમાં હોવાનું ઉપસી આવે છે. ક્યારેક રાહુલ ગાંધી જ વડાપ્રધાન પદનાં ઉમેદવાર બનશે એવું લાગે છે તો ક્યારેક તેનાથી સદંતર વિપરિત ઘાટ ઘડાય છે. જેમાં આજે કોંગ્રેસનાં વરિષ્ઠ નેતા અને પૂર્વ નાણામંત્રી પી.ચિદમ્બરમે મોટો ખુલાસો કરતાં કહ્યું છે કે 2019ની ચૂંટણીમાં રાહુલને વડાપ્રધાન પદના ઉમેદવાર ઘોષિત કરવામાં આવશે નહીં.